text: Der er for få lærlinge-pladser
  18 juli 2010 kl. 13.02
  Om få år vil manglen på VVS-folk og elektrikere være katastrofal.
  Antallet af lærlingepladser indenfor elektrikerfaget er på 3 år faldet med cirka 75 procent, og indenfor VVS-branchen er det faldet med næsten 72 procent.
  Det får nu landsformanden for det faglige udvalg for lærlingeuddannelser inden for VVS - Gustav Petersen fra Varde - til at advare.
  Der uddannes overhovedet ikke lærlinge nok til at dække behovet, siger han i dag til JydskeVestkysten.
  Han mener, det er vigtigt, at virksomhederne ikke lader sig lamme af finanskrisen, for så skyder arbejdsgiverne sig selv i foden.
  